Volodimir Zelenski

Volodimir Oleksandroviç Zelenski (və ya Vladimir; ; ) — Ukrayna siyasətçisi, şoumeni, aktyoru, rejissoru, ssenaristi, prodüseri və bədii direktoru. 20 may 2019-cu ildən Ukrayna Respublikasının Prezidentidir. Zelenski 2015-ci ildə Xalqın xidmətçisi adlı televiziya serialında Ukrayna Respublikası Prezidenti olaraq yer almışdır. Eyniadlı partiya həmin serialın istehsalçı şirkəti olan Kvartal 95 tərəfindən 2018-ci ildə quruldu.

 Həyatı 
25 yanvar 1978-ci ildə Krivoy Roq şəhərində anadan olmuşdur. Atası Oleksandr Semenoviç Zelenski texniki elmlər doktoru, professor, kompüter elmləri şöbəsinin müdiridir.

O, anası ilə 4 il Monqolustanın, Erdenet şəhərində yaşamış və orada birinci sinfi bitirmişdir. Daha sonra ingilis dilini dərin öyrənmək üçün Krivoy Roq şəhərinə qayıdaraq buradakı 95 nömrəli məktəbdə təhsil almışdır.

 İncəsənət 
Zelenski 2015-ci ildə "Xalqın xidmətçisi" adlı televiziya serialında Ukrayna prezidenti rolunu canlandırmışdır. Həmin rol təxmini 30 yaşda olan və paylaşdığı populyar video ilə tanınaraq prezident seçkilərində qələbə qazanan tarix müəllimi idi.

 Siyasət 
Zelenski 2013–2014-cü illərdə Avromeydan aksiyasını və Donbass müharibəsi vaxtı Ukrayna ordusunu dəstəkləmişdir. 2014-cü ilin avqust ayında Ukrayna Mədəniyyət Nazirliyinin rus incəsənət adamlarının ölkəyə girişinə qadağa qoymasına qarşı çıxdı. 2018-ci ildə başrolda yer aldığı romantik-komediya janrında olan "Böyük şəhərdə sevgi 2" filmi ölkədə qadağa olundu.

Xalqın Xidmətçisi partiyası 2018-ci ilin mart ayında eyniadlı serialın istehsalçı şirkəti Kvartal 95 işçiləri tərəfindən quruldu.

Zelenski 2019-cu ilin martında Der Spiegel jurnalına verdiyi müsahibədə "siyasətçilərə olan inamı yenidən bərpa etmək üçün siyasətə girdiyini", "profesional və düzgün insanları vəzifəyə gətirmək" və "siyasəti mümkün olan qədər dəyişmək" istədiyini dedi.

 Prezident seçkiləri 
31 dekabr 2018-ci ildə yeni ildən bir neçə dəqiqə sonra Volodimir Zelenski "1+1" telekanalında ukraynalılara müraciət edərək Ukraynadakı 2019-cu il prezident seçkilərində iştirak edəcəyini söyləyib. Namizədliyini açıqlamamışdan altı ay əvvəl də Zelenskinin adı anketlərdə birinci yerdə idi.

 Şəxsi həyatı 
Zelenski keçmiş məktəb dostu olan Olena Zelenskaya ilə 2003-cü ilin sentyabrında ailə həyatı qurdu. Cütlüyün 2004-cü ilin 15 iyulunda Aleksandra adlı qızı, 2013-cü ilin 21 yanvar tarixində isə Krill adlı oğlu dünyaya gəlmişdir.

 Filmoqrafiya 

 Film 
İlAd2009Böyük şəhərdə sevgi2011Ofis Romantikası. Vaxtımız2012Böyük şəhərdə sevgi 22012Rjevski Napoleona qarşı20128 ilk tarix2014Veqasda sevgi20158 yeni tarix

 Televiziya 
İlAdQeydlər2008–2012SvatyProdüser2015Xalqın xidmətçisi2016Tantsi z zirkamy

 TV layihələri 
 "Axşam rübündə"
 "Mübarizə klubu"
 "Cənab Cook"
 "Ukraynada İlin mahnısı"
 "Ofis romantikası"
 "Fort Boyard"
 "Ulduzlarla rəqs etmək"
 "XƏBƏRLƏR"
 "A-faktor"
 "Gülüş liqası"

 Şəkillər 

 İstinadlar 

 Xarici keçidlər 
 Vladimir Zelensky
 zekubiki
 Актер Зеленский раскритиковал СБУ из-за запрета сериала "Сваты"
 studiyo-95

Kateqoriya:Ukraynanın televiziya aparıcıları
Kateqoriya:Kinoprodüserlər
Kateqoriya:Fəaliyyətdə olan dövlət rəhbərləri
Kateqoriya:Ukrayna prezidentləri
Kateqoriya:Volodimir Zelenski
Kateqoriya:Aktyor-siyasətçilər
Kateqoriya:Rusiya–Ukrayna müharibəsi iştirakçıları
Kateqoriya:Ukrayna film rejissorları
Kateqoriya:Ukrayna müğənniləri
Kateqoriya:XXI əsr müğənniləri
Kateqoriya:Ukrayna tərəfindən Rusiya–Ukrayna müharibəsi iştirakçıları
Kateqoriya:XX əsr aktyorları
Kateqoriya:XX əsrin ssenaristləri
Kateqoriya:XXI əsr aktyorları